Гаворачы мовай стратэгаў, контрнаступленнем стала сёлетняе свята абароны дзяцей, што прайшло ў гарадскім парку. Адчуванне свабоды, атрыманае днём раней пад гукі апошняга школьнага званка, дапоўнілася бесклапотнасцю і весялосцю тых, чые школьныя званкі яшчэ далёка наперадзе. Юныя артысты з гарадской гімназіі, выхаванцы творчых аб’яднанняў раённага Дома культуры са сцэны амфітэатра дарылі свае песні і танцы гледачам. Вясёлыя клоуны праводзілі конкурсы і запрашалі на дыскатэку. Дзіцячая бібліятэка, Дом рамёстваў і Цэнтр творчасці дзяцей і моладзі ўпрыгожылі пляцоўку выставамі кніг, вырабаў дэкаратыўна-прыкладной творчасці.